|  |  |
| --- | --- |
| 23.01.2019. | Nr. 2.5/2019/249 |

|  |
| --- |
| Sarunu procedūras pretendentiem |

Par sarunu procedūru Nr.AST2018/118 "Datu analīzes platformas ieviešana un uzturēšana" - atbildes uz pretendentu jautājumiem

Ļ. cien. dāmas / a. god. kungi!

Ar šo vēstuli sniedzam atbildes uz pretendentu jautājumiem.

1. Jautājums: Kādā mērā AST sistēmas ir saistītas ar Latvenergo (LE)?

*Atbilde: Datu analīzes platformas ieviešanas projekta ietvaros AST sistēmas nebūs saistītas ar Latvenergo sistēmām. Nākotnes perspektīvā datu noliktavā jāspēj pievienot datu avotus, veikt datu transformācijas un ielādi arī no ārējām sistēmām, kuri neatrodas AST infrastruktūrā.*

1. Jautājums: Kāds ir datu noliktavas ieviešanas plāns?

*Atbilde: Projekta plānā netika izdalīts atsevišķs solis datu noliktavas ieviešanai. Datu noliktavas arhitektūras plānošana, izveidošana un konfigurēšana ir paredzēta kā daļa no nolikuma 4. pielikuma "Tehniskā specifikācija" 5. sadaļā pievienotā laika grafika aktivitātēm: 1) BI infrastruktūras un risinājuma uzstādīšana, 2) Prasībās definēto atskaišu ieviešana. Pasūtītājs sagaida ka Pretendenti iesniedz precizētu projekta plānu, kur datu noliktavas ieviešana var tikt izdalīta kā atsevišķa aktivitāte.*

1. Jautājums: Vai projekta ieviešanas (nodošanas) laiks ir saistīts ar kādu limitējošu faktoru?

*Atbilde: Projekta ieviešanas laiks nav saistīts ar kādu limitējošu faktoru. Nolikuma 4. pielikuma "Tehniskā specifikācija" 5. sadaļā "Projekta laika grafiks" norādītie 11 mēneši ir norādīti izrietot no Pasūtītāja izpratnes par šāda veida projekta īstenošanas ilgumu. Norādām, ka sniegtais laika grafiks ir indikatīvs, un pretendentiem Piedāvājuma ietvaros ir jāiesniedz precizēts projekta plāns.*

1. Jautājums: Kā šobrīd tiek veidotas atskaites un kā tiek nodrošināta datu "tīrība"?

*Atbilde: Šobrīd atskaites tiek veidotas manuāli, AST darbiniekiem izeksportējot datus no datu avotiem, un veidojot atskaites MS Excel programmā.*

1. Jautājums: Nolikuma punktā (INFR5) tiek minēts, ka "izstrādes vide, ja tāda nepieciešama projekta laikā, jānodrošina piegādātājam". Kā tiek plānots nodrošināt pieeju AST datiem, ja izstrādes vide neatradīsies AST infrastruktūrā?*Atbilde: AST kopā ar Pretendentu (Piegādātāju) vienosies par optimālāko izstrādes vides izvietošanu un AST datu pieejamību.*
2. Jautājums: Nolikumā ir minēta integrācija ar "lielo datu" avotiem. Vai ir prognozes kāda datu plūsma tiek plānota?

*Atbilde: Projekta ieviešanas laikā un datu analīzes platformas pirmajā ekspluatācijas gadā nav plānota integrācijas ar "lielo datu" avotiem, tomēr perspektīvā AST varētu izskatīt šādu iespēju.*

1. Jautājums: Nolikumā minēts, ka testa videi ir jānodrošina "personu datu pseidominizācija". Vai AST jau šobrīd lieto kādu rīku, lai nodrošinātu šādu funkcionalitāti?

*Atbilde: AST uz šo brīdi neizmanto nevienu rīku personas datu pseidominizācijai.*

1. Jautājums: Lūdzu precizēt kādu informāciju ir jāiekļauj Nolikumā 11.3.4.2. minētajā prasībā "Īss darba veikšanas metožu un tehnoloģiju apraksts"?

*Atbilde: Izpildot nolikuma 11.3.4.2 prasību, ir jāsniedz īss apraksts par metodoloģiju, kā tiks organizēta projekta ieviešana un kādas tehnoloģijas vai tehnoloģiskie rīki tiks izmantoti līguma priekšmeta nodrošināšanai.*

1. Jautājums: Lūdzu precizēt Tehniskajā specifikācijā prasības ID no REP-2 līdz REP-18 minēto prasību "Jāsavelk atskaites rindas kopā pēc pozīcijas"?

*Atbilde: Jānodrošina finanšu datu agregācija vai grupēšana, balstoties uz resursu vadības sistēmas Horizon virsgrāmatas datiem, atbilstoši tehniskās specifikācijas pielikumos finanšu atskaitēs norādītiem laukiem.*

|  |  |
| --- | --- |
| Valdes priekšsēdētājs | Varis Boks |
|  |   |

Mednis 67728384